|  |  |  |
| --- | --- | --- |
|  |  | Nesecret |
|  |  | Nr. / . |

A P R O B A T

PREŞEDINTE,

DANIEL BACIU

CAIET DE SARCINI

Achiziţie servicii de pază – 2022

I. GENERALITĂȚI

Caietul de sarcini face parte integrantă din documentația pentru atribuirea contractului de prestări servicii de paza și constituie ansamblul cerințelor minime și obligatorii, pe baza carora se inaintează, de către fiecare ofertant, propunerea tehnică și financiară.

Criteriul de evaluare al ofertelor este **prețul cel mai scăzut** în condițiile îndeplinirii tuturor specificatiilor, cerințelor și condițiilor tehnice de participare prevazute de legislația în vigoare și prezentul caiet de sarcini.

II. BENEFICIARUL

Autoritatea contractantă – CASA NAȚIONALĂ DE PENSII PUBLICE - intenționează să achiziționeze servicii de pază și protecție, Cod CPV: 79713000-5 Servicii de pază (Rev.2), servicii cuprinse în Anexa nr. 2 din Legea nr. 98/2016, în funcție de necesitați și în limita bugetului alocat, în conformitate cu Legea nr. 333/2003 privind paza obiectivelor, bunurilor, valorilor şi protecţia persoanelor, republicată, cu modificările și completările ulterioare, HG 301/2012 pentru aprobarea normelor metodologice de aplicare a Legii 333/2003, cu modificările și completările ulterioare, HG nr. 935/2007 privind stabilirea modelului echipamentului pentru agenții de pază care își desfășoară activitatea în cadrul societăților specializate de pază și protecție, precum și Instructiunea nr. 9/2013 privind efectuarea analizelor de risc la securitatea fizică a unităților ce fac obiectul Legii nr. 333/2003 privind paza obiectivelor, bunurilor, valorilor și protectia persoanelor.

III. OBIECTUL CONTRACTULUI

Autoritatea contractantă va încheia un contract de prestări servicii de pază și protecție (cod CPV 79713000-5) pentru locațiile/obiectivele CASEI NAȚIONALE DE PENSII PUBLICE, situate după cum urmează:

• str. Latina nr.8, sector 2, București

• bd. Ficusului nr.44, sector 1, București

• str. George Vraca nr.9, sector 1, București

• sos. Oltenitei nr.388, sector 4, București

| Nr. Crt. | Imobil | Tip de post | | Ore pază | |
| --- | --- | --- | --- | --- | --- |
| Post fix 24/24- la intrarea în obiectiv | Post mobil- 12 ore însoțește persoanele străine în interiorul clădirii în zilele lucrătoare | Ore posturi fixe | Ore post temporar |
| 1 | Str.Latină nr.8, sector 2, București | 1 post | 1 post | 7.344 | 2.532 |
| 2 | Șos.Olteniței nr.388, sector 4, București | 1 post |  | 7.344 |  |
| 3 | Str.George Vraca nr.9, sector 1, București | 1 post |  | 7.344 |  |
| 4 | Bd.Ficusului nr.44, sector 1, București | 1 post |  | 7.344 |  |
| TOTAL | | 4 posturi | 1 post | 29.376 | 2.532 |

Totalul de ore prestate la obiectivele sus-menționate pentru o perioadă de 12 luni de zile este de 31.908 ore din care 29.376 ore la posturi fixe și 2.532 ore la postul mobil cu respectarea prevederilor Legii nr. 333/2003 și a H.G. nr. 301/2012 cu modificările și completările ulterioare.

IV. CERINȚE SI CONDITII TEHNICE PENTRU PARTICIPANTI

Cerințe si conditiile tehnice privind serviciile de pază, ce trebuie îndeplinite de catre ofertantul-prestator la procedura de achizitie publica

Operatorii economici (ofertanti) vor asigura, cu operativitate, eficiență si in mod sustenabil din punct de vedere financiar, servicii de paza si protectie de buna calitate cu respectarea prevederilor legale privind drepturile fundamentale ale persoanelor si a legislatiei in vigoare privind protectia datelor cu caracter personal (GDPR) tinandu-se cont de nevoile autoritatii contractante.

Oferta tehnică va conține informații privind modul de functionare și asigurare a serviciilor de pază, a mijloacelor tehnice deținute precum și următoarele cerințe și documente prevăzute pentru societățile specializate de pază și protecție, după cum urmează:

1. Ofertanții trebuie să fie autorizați pentru efectuarea serviciilor de pază conform prevederilor Legii nr. 333/2003 privind paza obiectivelor, bunurilor, valorilor şi protecţia persoanelor; in acest sens ofertanții vor prezenta in principal: Licența de funcționare în domeniul pazei emisă de catre IGPR-Direcția de Ordine Publică, si aflata in termen de valabilitate;
2. ofertantii trebuie să îndeplinească cerințele pentru funcţionarea unei societati specializate de paza si protectie in conditiile Legii nr.333/2003, republicata, cu modificările si completările ulterioare, respectiv:

- funcţionează la sediul declarat şi înregistrat la ONRC (Certificat constatator/ Furnizare de informatii ONRC);

- administratorul societăţii specializate de pază şi protecţie este avizat şi îndeplineşte în continuare condiţiile prevăzute la art. 20 alin. (10) din Legea 333/2003 (Avizul poliției, Cazier judiciar)

- deţine mijloacele tehnico-materiale (uniforma, mijloace de aparare si de comunicare) în vederea desfăşurării activităţii pentru care a fost licenţiată (Regulamentul de organizare și functionare al societatii, Facturi fiscale și Fișe de echipament pentru uniforma si mijlocele de aparare, Dovada folosintei autovehiculelor detinute ;

- personalul de pază angajat este calificat şi atestat profesional (Extras din REVISAL si atestate profesionale eliberate de politie);

- Certificat de inregistrare a marcii cu sigla societatii eliberat de OSIM in termen de valabilitate.

1. Ofertanții trebuie să facă dovada respectarii obligațiilor prevazute în principal pentru conducătorii unei societăți de paza și protecție de prevederile H.G. nr.301/2012 pentru aprobarea Normelor metodologice de aplicare a Legii nr. 333/2003 privind paza obiectivelor, bunurilor, valorilor şi protecţia persoanelor, respectiv cu privire la :

- informarea poliției cu privire la activităţile desfăşurate semestrial (situatia statistica cu activitatile desfasurate pe semestrul 2 -2021 si dovada transmiterii catre politia competenta teritorial);

- pregatirea continuă a personalului de execuţie până la şeful de tură inclusiv, în limita a cel puţin 20 de ore anual, prin furnizori de formare profesională autorizaţi, în baza programei de pregătire stabilite anual de Inspectoratul General al Poliţiei Române (Programele de pregatire profesionala continua a agentilor de securitate pentru 2020 si 2021, Contractul de prestari servicii cu un furnizor de formare profesionala autorizat, Autorizatia furnizorului de formare profesionala, Tabel convocator cu personalul nominal de paza si semnaturile agentilor de securitate - care a efectuat pregatirea continua pentru anul 2020-2021, Suportul de curs folosit pentru pregatirea continua a personalului de paza).

1. Prestatorul ofertant trebuie să faca dovada asigurarii serviciilor de proiectare, instalare, modificare sau întreţinere a componentelor sau sistemelor de alarmare împotriva efracţiei, prin personal propriu sau al unei societăți asociate care deține licenta de funcționare in domeniu (licenta de functionare în domeniul proiectare, instalare, modificare sau întreţinerii STA , contract de asociere în parteneriat);
2. Prestatorul ofertant trebuie sa faca dovada asigurarii serviciilor de dispecerizare, monitorizare și intervenție rapidă prin personal propriu sau al unei societăți asociate care deține avizul politiei pentru astfel de activități. Dispeceratul Societății Comerciale trebuie sa fie avizat de M.A.I si IGPR în conformitate cu prevederile Legii Nr. 333/2003 si HG 1010/2004, în acest sens, ofertantul trebuie să atașeze Avizul de dispecerat pentru servicii de monitorizare și Anexa 1 B valabile la data deschiderii ofertelor,contract de asociere în parteneriat .
3. Prestatorul trebuie să prezinte o poliță privind asigurarea bunurilor in caz de furt.
4. Ofertantul-Prestator trebuie sa faca dovada asigurarii si implementarii a masurilor si prevederilor legislatiei in vigoare referitoare la protectia datelor cu caracter personal, prin personal propriu ori firme asociate specializate in domeniul GDPR (Contract de consultanta pe linie de GDPR etc);
5. Ofertantul-Prestator trebuie să detina politici si proceduri de lucru specifice implementarii prevederilor si masurilor stabilite prin Regulamentul (UE) 679/2016 cu privire la protectia datelor cu caracter personal, respectiv va face dovada ca are la dispozitie procese adecvate și măsuri tehnice asociate –materializate prin politici, cuprinzand reguli de protectie a datelor cu caracter personal, respectiv proceduri de lucru, elaborate la nivelul Ofertantului–Prestator, care să asigure respectarea instrucțiunilor Operatorului.

**i )** Ofertantul –Prestator va face dovada ca :

- Are capacitatea de a respecta legea aplicabilă privind confidențialitatea și își vor îndeplini obligațiile care le revin în ceea ce privește datele cu caracter personal, astfel încât Operatorul să nu încalce niciuna dintre obligațiile care ii revin în temeiul Legii aplicabile privind protectia datelor.

- Are capacitatea de a furniza catre Operator asistență și informațiile pe care le solicita în mod rezonabil pentru a-și putea îndeplini obligațiile care îi revin în temeiul oricărei legi aplicabile privind protectia datelor, cu respectarea oricarei limite impusă de Autoritatea pentru Protecția Datelor.

- Are capacitatea tehnica sa pastreze datele personale în mod logic separate de datele procesate în numele oricărei alte terțe părți.

-Are capacitatea de a mentine măsurile de securitate tehnice și organizatorice adecvate pentru a proteja astfel de date personale împotriva distrugerii accidentale sau ilegale sau a pierderii accidentale, deteriorării, modificării, dezvăluirii sau accesului neautorizat, în special în cazul în care procesarea implică transmiterea datelor printr-o rețea, și împotriva tuturor celorlalte forme ilegale de procesare.

-Are capacitatea de a dispune măsuri tehnice și organizatorice adecvate pentru a proteja securitatea oricărei rețele sau servicii de comunicații electronice utilizate pentru transferul sau transmiterea datelor cu caracter personal (inclusiv măsuri menite să asigure secretul comunicațiilor și să prevină supravegherea ilegală sau interceptarea comunicațiilor și obținerea accesului neautorizat la orice computer sau sistem și garantând astfel securitatea comunicațiilor).

- Poate demonstra ca personalul care accesează si/sau proceseaza in numele Operatorului date personale este de incredere și ca a beneficiat de o formare adecvată în ceea ce privește protecția și tratarea datelor cu caracter personal.

V. OBLIGAȚIILE OFERTANTULUI

Obligațiile ofertantului-prestator asumate prin propunerea tehnică:

a) Prestatorul - prin reprezentanții sai/persoane autorizate - are obligația, în maxim 30 zile de la semnarea contractului, sa consilieze achizitorul, în întocmirea/actualizarea "Planului de pază".Înregistrarea la poliție a Planului de Pază și Intervenție se va face de către prestator, iar dovada înregistrării se va depune la achizitor în maxim 30 de zile de la data semnării contractului. Ofertantul prestator va pune la dispoziția autorității contractante lista cu personalul care va efectua serviciile de pază la obiectivele Casei Naționale de Pensii Publice. Orice modificare a listei de personal se anunță cu 3 zile înainte. Consilierea în domeniul securității private reprezintă o obligație asumată alături de serviciile de pază furnizate de către ofertant în favoarea Autorității Contractante și este inclusă în prețul contractului;

b) Agenții de securitate trebuie să fie dotati pe timpul serviciului, conform prevederilor art. 40, 43 din Legea nr. 333/2003 si art. 50 din HG nr.301/2012, cu următoarele :

- Uniforma cu însemnele distinctive ale prestatorului pentru agenții de securitate;

- Echipament de protecţie: cizme de cauciuc, salopeta/halat, casca de protectie santier etc (daca este cazul);

- ecuson de identificare conform prevederilor legale in vigoare;

- mijloace de aparare , in functie de specificul obiectivului, respectiv: bastoane de cauciuc sau tomfe, pulverizatoare iritant-lacrimogene de capacitate mică şi alte mijloace de apărare, autorizate prin lege (inclusive dispositive cu socuri electrice si detectoare de metale);

- mijloace de comunicare: telefon mobil/statie de emisie-receptie, fluier, lanterna.

c) Prestatorul asigura planificarea resurselor in raport cu graficul de prestare (sa se asigure perioadele obligatorii de repaus, concediile de odihna) pentru derularea contractului.

b) Respecta prevederile legale privind angajarea personalului de pază, respectarea principiului nediscriminării;

c) Asigurară drepturile de retribuire și echipare, precum și executarea în cele mai bune condiții a serviciului de pază și control acces și transmiterea de propuneri conducerii obiectivului pentru perfecționarea dispozitivului și procedeelor de control acces în raport de nevoi;

d) La instituirea dispozitivului de pază în obiectiv, asigură instruirea agenţilor de securitate cu privire la particularităţile obiectivului, consemnele generale şi particulare prevăzute în planul de pază, precum şi modul de acţiune în caz de eveniment (inclusiv pentru utilizarea echipamentelor tehnice și de comunicație);

e) Prin Şeful de tură sau de obiectiv, după caz, execută instruirea agenţilor de pază cu privire la prevederile consemnelor generale şi particulare şi răspunde de modul de executare a serviciului efectuat de către aceştia;

f) Asigura personalului de paza, inclusiv sefului de tura, pregătirea profesionala continuă anuala, în baza programei de pregătire aprobată de IGPR-DOP, prin furnizori de formare autorizaţi pentru ocupaţia „agent de securitate”.

g) Asigura controlul conform prevederilor legale si ale regulamentului de organizare si functionare, după cum urmează:

-pentru verificarea modului de efectuare a serviciului de către personalul de pază, conducătorul societăţii trebuie să asigure controlul acestora prin personal anume desemnat;

-să desemneze un şef de obiectiv care să asigure relaţionarea permanentă cu beneficiarul şi să dispună măsuri de eficientizare a serviciului prestat, precum şi controlul personalului din subordine;

-verficarea modului de efectuare a serviciului de pază se realizează zilnic, de cel puţin o dată pe fiecare schimb, de către personalul cu atribuţii de control anume desemnat, consemnându-se despre aceasta în registrul de control.

h) Asigurarea comunicarii dintre posturile de pază, si responsabilii beneficiarului /conducerea societății specializate de paza si protectie;

i) Reprezentantul firmei de paza are obligația de a intocmi la sfârșitul flecarei luni calendaristice un document: proces verbal/raport de activitate ori o situatie cu pontajul personalului de paza care sa ateste buna prestație, ce va fi vizat de persoana desemnata de conducerea CNPP.

j) Prestatorul este pe deplin responsabil pentru prestarea serviciilor fiind răspunzător atat de siguranța tuturor operațiunilor și metodelor de prestare utilizateși va pune la dispoziția achizitorul.

k) Instruirea personalului de pază revine prestatorului precum și răspunderea care incumbă din nerespectarea prevederilor legale,

l) Prestatorul trebuie sa procedeze la înlocuirea agentului/agentilor de securitate, pentru care Achizitorul constata ca nu efectuează corespunzător prestarea serviciilor de paza si pe care Achizitorul il reclama, in termen de 24 de ore de la data atenționării. In cazul abaterilor grave. Înlocuirea agentului se va realiza cu maxima celeritate.

m) In situațiile sustragerilor de bunuri din unitate și in urma cercetărilor efectuate de organele de poliție, dacă se constată vinovăția agenților de pază, prejudiciul va fi recuperat de la prestator;

n) Despăgubirea achizitorului cu contravaloarea pagubelor, stabilite de catre organele competente, ce cad in raspunderea prestatorului, ca urmare a neindeplinirii ori îndeplinirii defectuoase a obligațiilor si atributiilor ce revin personalului de paza, din care au rezultat prejudicii și în care există o legătură de cauzalitate.

o) Ofertantul – Prestator are obligatia de a declara si a se angaja în ceea ce privește toate datele personale pe care le procesează în numele Operatorului că în orice moment:

1- Va prelucra aceste date cu caracter personal doar în scopul furnizării serviciilor conform contractului de colaborare incheiat intre parti. În special, Procesatorul nu va exercita el însuși controlul și nici nu va transfera sau nu va intenționa să transfere aceste date cu caracter personal către o terță parte, cu excepția cazului în care poate fi instruit în mod specific, sub formă documentată, de Operator ;

2- Nu va procesa, aplica sau utiliza datele personale pentru alte scopuri decât cele solicitate și necesare pentru furnizarea serviciilor;

3- Nu va procesa date personale în scopuri proprii sau nu va include date personale în niciun produs sau serviciu oferit terților;

4- Pentru a se asigura că instrucțiunile Operatorului privind datele personale pot fi puse in practica conform cerințelor prezentului acord, Procesatorul trebuie să aibă la dispoziție procese adecvate și orice măsuri tehnice asociate care să asigure respectarea instrucțiunilor Operatorului, inclusiv următoarele:

* solicitările subiecților individuali de date către Operator sau orice exercitare a drepturilor cu privire la datele lor personale;
* actualizarea, modificarea sau corectarea datelor personale ale oricărei persoane, la cererea Operatorului atunci cand este necesar;
* anularea sau blocarea accesului la orice date personale la primirea instrucțiunilor din partea Operatorului;

5- Procesatorul va respecta legea aplicabilă privind confidențialitatea și își va îndeplini obligațiile care îi revin în temeiul prezentului acord în ceea ce privește datele cu caracter personal, astfel încât Operatorul să nu încalce niciuna dintre obligațiile care ii revin în temeiul Legii aplicabile privind protectia datelor.

6- Procesatorul va furniza catre Operator asistență și informațiile pe care le solicita în mod rezonabil pentru a-și putea îndeplini obligațiile care îi revin în temeiul oricărei legi aplicabile privind protectia datelor și va coopera și respecta instrucțiunile sau deciziile unei autorități relevante pentru protecția datelor, și în fiecare caz în decursul acelei perioade de timp care ar permite celeilalte părți să respecte orice limită impusă de Autoritatea pentru Protecția Datelor.

7- Înainte de începerea procesării și oricând ulterior, Procesatorul va informa imediat Operatorul dacă, în opinia sa,

* instrucțiune din partea Operatorului încalcă orice lege aplicabilă privind protectia datelor;
* Procesatorul este supus unor cerințe legale care ar face ilegal sau altfel imposibil ca Procesatorul să acționeze în conformitate cu instrucțiunile Operatorului sau să respecte Legea aplicabilă privind protectia datelor.

8- Părțile declară și sunt de acord că Procesatorul nu are dreptul la rambursarea vreunor costuri pe care Procesatorul le-ar putea suporta ca urmare sau în legătură cu respectarea instrucțiunilor Operatorului în scopul furnizării serviciilor și / sau a oricăreia dintre obligațiile sale în temeiul prezentului acord sau al oricărei legi aplicabile privind protectia datelor.

9- În termenul legal sau in cazul lipsei unei reglementari legala, in maxim 5 (cinci) zile lucratoare de la primirea cererii, Procesatorul va furniza o înregistrare a procesării datelor personale de către acesta în numele Operatorului. Aceste înregistrări trebuie să includă:

* numele și datele de contact ale Procesatorului sau ale Procesatorilor;
* categoriile de date procesate efectuate;
* după caz, transferurile de date cu caracter personal către o țară terță sau o organizație internațională, inclusiv identificarea acelei țări terțe sau organizații internaționale.

VI. SERVICIILE OFERTANTULUI-PRESTATOR

Prestatorul va desfasura in principal următoarele activitati si servicii:

* Asigurarea pazei și a securității obiectivelor;
* Supraveghează sistemele de alarma si sistemele de monitorizare video (daca este cazul);
* Asigurarea unui climat de liniste, siguranta si ordine publica în cadrul obiectivelor, CNPP
* Permiterea accesului în obiectivele CNPP, numai a persoanelor care justifică acest lucru și numai cu respectarea regulilor stabilite de achizitor;
* Interzicerea accesului persoanelor in obiectivele CNPP, dacă acestea nu justifică prezența;
* Interzicerea accesului în obiectivele CNPP a persoanelor aflate în stare de ebrietate sau sub influenta bauturilor alcoolice;
* Prevenirea sustragerii de către diferite persoane a unor obiecte, bunuri sau materiale ce aparțin achizitorului;
* Permiterea introducerii sau scoaterii unor materiale in sau din obiectivele CNPP numai cu forme legale sau aprobările de rigoare;
* Participarea în perioada sezonului rece la operațiunile de dezăpezire din cadrul obiectivelor CNPP, în scopul eliberării căilor de rulare/ parcare a autovehiculelor și a căilor de acces pietonal în locatie;
* Înștiințarea șefilor ierarhici despre producerea oricărui eveniment in timpul exercitării serviciului și despre măsurile luate, acestea fiind aduse în regim de urgență la cunoștința factorilor de conducere a obiectivului;
* Sesizarea poliției despre faptele de natură să prejudicieze patrimoniul unității;
* Raportarea în permanență a evenimentelor legate de îndeplinirea obligațiilor de serviciu;
* Păstrarea confidențialității în legătură cu activitatea sa și cu datele și informațiile la care are acces în legătură cu obiectivul beneficiarului;
* Respectarea prevederilor legislatiei in vigoare si a masurilor stabilite de catre beneficiar pe linia protectiei datelor cu caracter personal (GDPR);
* Asigurarea în măsura posibilităților, a serviciilor suplimentare la solicitarea expresă a beneficiarului;
* Verificarea la terminarea programului a sistemului de închidere: ferestre, uși birouri, magazii din zona postului.

VII. ATRIBUTIILE PERSONALULUI DE PAZA AL OFERTANTULUI-PRESTATOR

Conform prevederilor art 45 din Legea nr.333/2003, personalul de pază și protecție este obligat sa cunoască și sa respecte îndatoririle ce-i revin, fiind direct răspunzător pentru paza si integritatea obiectivelor, bunurilor si valorilor încredințate.

VII.1. CONSEMNUL GENERAL AL PERSONALULUI DE PAZA

Personalul de pază și protecție trebuie să îndeplinească atribuțiile conform prevederilor art 46-47 din Legea nr.333/2003.

**7.1.1.Agenții de securitate/agenții de control acces/agenții de securitate incinte au în principal următoarele atribuții:**

a) să cunoască locurile şi punctele vulnerabile din perimetrul obiectivului, pentru a preveni producerea oricăror fapte de natură să aducă prejudicii unităţilor păzite;

b) să păzească obiectivul, bunurile şi valorile nominalizate în planul de pază şi să asigure integritatea acestora;

c) să permită accesul în obiectiv numai în conformitate cu reglementările legale şi cu dispoziţiile interne;

d) să oprească şi să legitimeze persoanele despre care există date sau indicii că au săvârşit infracţiuni sau alte fapte ilicite în obiectivul păzit, pe cele care încalcă normele interne stabilite prin regulamentele proprii, iar în cazul infracţiunilor flagrante, să oprească şi să predea poliţiei pe făptuitor, bunurile sau valorile care fac obiectul infracţiunii sau al altor fapte ilicite, luând măsuri pentru conservarea ori paza lor, întocmind totodată un proces-verbal pentru luarea acestor măsuri;

e) să încunoştinţeze de îndată şeful său ierarhic şi conducerea unităţii beneficiare despre producerea oricărui eveniment în timpul executării serviciului şi despre măsurile luate;

f) în caz de avarii produse la instalaţii, conducte sau rezervoare de apă, combustibili ori de substanţe chimice, la reţelele electrice sau telefonice şi în orice alte împrejurări care sunt de natură să producă pagube, să aducă de îndată la cunoştinţă celor în drept asemenea evenimente şi să ia primele măsuri pentru limitarea consecinţelor evenimentului;

g) în caz de incendii, să ia imediat măsuri de stingere şi de salvare a persoanelor, a bunurilor şi a valorilor, să sesizeze pompierii şi să anunţe conducerea unităţii şi poliţia;

h) să ia primele măsuri pentru salvarea persoanelor şi de evacuare a bunurilor şi a valorilor în caz de dezastre;

i) să sesizeze poliţia în legătură cu orice faptă de natură a prejudicia patrimoniul unităţii şi să-şi dea concursul pentru îndeplinirea misiunilor ce revin poliţiei pentru prinderea infractorilor;

j) să păstreze secretul de stat şi cel de serviciu, dacă, prin natura atribuţiilor, are acces la asemenea date şi informaţii;

k) să poarte numai în timpul serviciului mijloacele de apărare, de protecţie şi armamentul cu care este dotat şi să facă uz de armă numai în cazurile şi în condiţiile prevăzute de lege;

l) să poarte uniforma şi însemnele distinctive numai în timpul serviciului, cu excepţia locurilor de muncă unde se impune o altă ţinută;

m) să nu se prezinte la serviciu sub influenţa băuturilor alcoolice şi nici să nu consume astfel de băuturi în timpul serviciului;

n) să nu absenteze fără motive temeinice şi fără să anunţe în prealabil conducerea unităţii despre aceasta;

o) să execute întocmai dispoziţiile şefilor ierarhici, cu excepţia celor vădit nelegale, şi să fie respectuos în raporturile de serviciu;

p) să execute, în raport de specificul obiectivului, bunurile sau valorile păzite, precum şi orice alte sarcini care i-au fost încredinţate, potrivit planului de pază;

r) să respecte consemnul general şi particular al postului.

s) in ceea ce priveste protectia datelor confidentiale si cu caracter personal, personalul de paza are urmatoarele atributii:

- Prelucreaza datele cu caracter personal în conformitate cu şi în limitele de autorizare stabilite în procedurile interne ale angajatorului, cu respectarea normelor legale incidente;

- Pastreaza confidenţialitatea asupra datelor cu caracter personal pe care le prelucrează;

- Nu dezvălui datele cu caracter personal pe care le prelucrează unor alte persoane decât cele în privinţa cărora îi este permis acest lucru prin procedurile interne, prin regulamentul intern al angajatorului, prin contractul individual de muncă şi fişa postului;

- Prelucreaza datele cu caracter personal numai pentru aducerea la îndeplinire a atribuţiilor de serviciu prevăzute în fişa postului, în contractul individual de muncă şi în regulamentul intern;

- Respecta măsurile tehnice şi organizatorice stabilite pentru protejarea datelor cu caracter personal împotriva distrugerii accidentale sau ilegale, pierderii, modificării, dezvăluirii sau accesului neautorizat, în special dacă prelucrarea respectivă comportă transmisii de date în cadrul unei reţele, precum şi împotriva oricărei alte forme de prelucrare ilegală;

- Aduce la cunoştinţa angajatorului, prin sefii nemijlociti, în cel mai scurt timp posibil orice situaţie de acces neautorizat la datele cu caracter personal pe care le prelucrează.

7.1.2.Șeful de tură are în principal următoarele atribuţii:

1. efectuează instruirea și repartizarea în posturi a personalului de pază, preluând atribuțiile unui post de pază în caz de nevoie;
2. să organizeze, să conducă şi să controleze activitatea de pază, precum şi modul de executare a serviciului de către personalul din subordine;
3. să informeze de îndată conducerea unităţii şi poliţia despre evenimentele produse pe timpul activităţii de pază şi să ţină evidenţa acestora;
4. să propună conducerii unităţii măsuri pentru perfecţionarea activităţii de pază;
5. să ţină evidenţa armamentului şi a muniţiei din dotarea personalului de pază, să asigure păstrarea, întreţinerea, depozitarea şi folosirea acestora, potrivit legii;
6. să execute programul de pregătire profesională specifică a personalului de pază din subordine.

In ceea ce priveste protectia datelor confidentiale si cu caracter personal, seful de tura are urmatoarele atributii:

- Prelucreaza datele cu caracter personal în conformitate cu şi în limitele de autorizare stabilite în procedurile interne ale angajatorului, cu respectarea normelor legale incidente;

- Pastreaza confidenţialitatea asupra datelor cu caracter personal pe care le prelucrează; are obligatia de a nu dezvălui datele cu caracter personal pe care le prelucrează, unor alte persoane decât cele în privinţa cărora îi este permis acest lucru prin procedurile interne, prin regulamentul intern al angajatorului, prin contractul individual de muncă şi fişa postului, cu respectarea normelor legale incidente;

- Prelucreaza datele cu caracter personal numai pentru aducerea la îndeplinire a atribuţiilor de serviciu prevăzute în fişa postului, în contractul individual de muncă şi în regulamentul intern;

- Respecta măsurile tehnice şi organizatorice stabilite pentru protejarea datelor cu caracter personal împotriva distrugerii accidentale sau ilegale, pierderii, modificării, dezvăluirii sau accesului neautorizat, în special dacă prelucrarea respectivă comportă transmisii de date în cadrul unei reţele, precum şi împotriva oricărei alte forme de prelucrare ilegală;

- Prelucrează datele cu caracter personal conținute în documentele de instruire privind securitatea și sănătatea în muncă si pe linie de protectie civila in situatii de urgenta, în scopul îndeplinirii obligațiilor legale;

- Monitorizeaza si urmareste respectarea prevederilor Regulamentului privind protecția datelor cu caracter personal (GDPR), a Regulamentului de Ordine Interioara in ce priveste prelucrarea datelor cu caracter personal de catre personalul de paza din subordine, cu ocazia:

- completarii documentelor specifice de evidentiere a activitatii de paza si protectie prevazute de legislatia in vigoare (registre de evidentiere a accesului persoanelor si autovehiculelor etc.);

- inmanarii, completarii si predarii la structura de resurse umane a

formularelor de informare si consimțământ a persoanelor vizate de

legislatie (in situatia colectarii si prelucarii numărului de telefon și adresei de mail).

- Aduce la cunoştinţa angajatorului în cel mai scurt timp posibil orice situaţie de acces neautorizat la datele cu caracter personal pe care le prelucrează.

- să organizeze, să conducă şi să controleze activitatea de pază, precum şi modul de executare a serviciului de către personalul din subordine;

să informeze de îndată conducerea unităţii şi poliţia despre evenimentele produse pe timpul activităţii de pază şi să ţină evidenţa acestora;

-să propună conducerii unităţii măsuri pentru perfecţionarea activităţii de pază;

**7.2. CONSEMNUL PARTICULAR AL PERSONALULUI DE PAZA STABILIT DE CATRE AUTORITATEA CONTRACTANTA**

**7.2.1. Obligații/atributii ale personalului care asigură paza** în posturile fixe.

Postul I:

1. Sa permită accesul in obiectiv numai in conformitate cu reglementările legale si cu dispozițiile interne ale autoritatii contractante;
2. Sa oprească si să legitimeze persoanele care solicita accesul, să oprească si sa predea politiei persoanele care incalca normele interne stabilite prin regulamentele autoritatii contractante;
3. Sa aduca la cunoștința de indata șefului sau ierarhic si conducerii autoritatii contractante despre producerea oricărui eveniment in timpul executării serviciului si despre masurile luate;
4. Sa poarte în timpul serviciului uniforma cu insemne distinctive (respectiv cu denumirea si sigla societatii angajatoare);
5. Sa poarte in timpul serviciului ecusonul de identificare cu numele si prenumele, precum si cu denumirea societatii la care este angajat;
6. Sa preia pe baza de process verbal de predare primire serviciul de paza si mijloacele de autoaparare;
7. In cazul în care se constata în cadrul obiectivului sustrageri de materiale, bunuri sau alte evenimente deosebite, are obligația de a anunța beneficiarul și organele de politie în cel mai scurt timp. Până la sosirea factorilor abilitați, protejează locul faptei, conservă urmele infracțiunii și împreuna va face cercetarea la fața locului;
8. Supravegheaza accesul in sediu atat al personalului propriu angajat cat si al persoanelor straine in baza actului de identitate;
9. Executa controlul personalului angajat la intrarrea/iesirea din cadrul institutiei;
10. Opreste, legitimeza si stabileste identitatea persoanelor care nu-si justifica prezenta in obiectivul pazit ori sunt suspecte de savarsirea unor fapte antisociale;
11. Nu permite introducerea sau scoatere de obiecte, bunuri sau valori fara forme legale in/din obiectiv;
12. Nu permite iesirea din obiectiv in timpul programului a salariatilor fara bilet de voie eliberat de cei in drept, conform Regulamentului de Ordine Interioara a Autoritatii contractante;
13. Inregistreaza autovehiculele care intre sai ies din obiectiv, executand controlul asupra lor si urmarind daca persoanele sau bunurile care se transporta corespund inscrisurilor din documente;
14. Foloseste mijloace de autoaparare si imobilizeaza persoanele suspecte in conformitate cu prevederile legislatiei in vigoare;
15. Nu permite intrarea in obiectiv a nici unei persoane cu obiecte ce prezinta pericol de incendiu sau explozie ori in stare de ebrietate;
16. Interzice salariatilor Autoritatii contractante introducerea sau consumarea bauturilor alcoolice;
17. Se documenteaza asupra locurilor in care se afla mijloacele de stingere a incediilor si instalatiilor sanitare;
18. Sesizeaza conducerea obiectivului despre producerea oricarui eveniment in timpul programului;
19. In caz de alarmare a personalului obiectivului ia masuri urgente de blocare a cailor de acces in unitate si actioneaza in zona alarmata;
20. Paraseste postul numai dupa predarea serviciului pe baza de proces-verbal;
21. Nu se angajeaza in discutii cu personalul angajat decat pentru probleme strict de serviciu;
22. Nu foloseste telefoanele din dotarea sediului decat in interes de serviciu;
23. Nu permite accesul in sediu dupa terminarea programului de lucru decat persoanelor nominalizate in acest sens;
24. Să păstreze confidențialitatea deplină in legătură cu activitatea sa și cu datele și informațiile la care are acces in legătură cu obiectivul beneficiarului;
25. Să nu părăsească sub niciun motiv postul decât in condiții strict prevăzute pentru aceasta, prevăzute in planul de pază;
26. Să desfășoare activitatea pentru care a fost angajat cu maximă discreție și cu respect pentru beneficiar, angajații și colaboratorii acestuia;
27. Să răspundă de prejudiciile cauzate beneficiarului din culpa sa, iar pentru prejudiciile cauzate beneficiarului prestatorul va răspunde in calitate de comitent pentru prepusul său, in strictă conformitate cu legea și alte acte juridice intocmite pentru realizarea acestei răspunderi;
28. Să coopereze în permanență cu factorii desemnați de conducerea beneficiarului în scopul unei bune desfășurări a activității de pază și protecție.

**7.2.2. Obligatii/atributii ale personalului care asigura paza** în posturile mobile**.**

Postul II:

1. Insoteste persoanele straine in interiorul cladirii;

2. Preia pe baza de process-verbal de predare – primire serviciul de paza si mijloacele de autoaparare;

3. Opreste, legitimeza si stabileste identitatea persoanelor care nu-si justifica prezenta in obiectivul pazit ori sunt suspecte de savarsirea unor fapte antisociale;

4. Nu permite introducerea sau scoatere de obiecte, bunuri sau valori fara forme legale in/din obiectiv;

5. Foloseste mijloace de autoaparare si imobilizeaza persoanele suspecte in conformitate cu prevederile legislatiei in vigoare;

6. Nu permite intrarea in obiectiv a nici unei persoane cu obiecte ce prezinta pericol de incendiu sau explozie ori in stare de ebrietate;

7. Interzice salariatilor Autoritatii contractante introducerea sau consumarea bauturilor alcoolice;

8. Se documenteaza asupra locurilor in care se afla mijloacele de stingere a incediilor si instalatiilor sanitare;

9. Sesizeaza conducerea obiectivului despre producerea oricarui eveniment in timpul programului;

10. In caz de alarmare a personalului obiectivului ia masuri urgente de blocare a cailor de acces in unitate si actioneaza in zona alarmata;

11. Paraseste postul numai dupa predarea serviciului pe baza de proces-verbal;

12. Nu se angajeaza in discutii cu personalul angajat decat pentru probleme strict de serviciu;

13. Nu foloseste telefoanele din dotarea sediului decat in interes de serviciu;

14. Nu permite accesul in sediu dupa terminarea programului de lucru decat persoanelor nominalizate in acest sens;

15. Sa permită accesul in obiectiv numai in conformitate cu reglementările legale si cu dispozițiile interne ale autoritatii contractante;

16. Sa oprească si să legitimeze persoanele care solicita accesul, să oprească si sa predea politiei persoanele care incalca normele interne stabilite prin regulamentele autoritatii contractante;

17. Sa aduca la cunoștința de indata șefului sau ierarhic si conducerii autoritatii contractante despre producerea oricărui eveniment in timpul executării serviciului si despre masurile luate;

18. Sa poarte în timpul serviciului uniforma cu insemne distinctive (respectiv cu denumirea si sigla societatii angajatoare);

19. Sa poarte in timpul serviciului ecusonul de identificare cu numele si prenumele, precum si cu denumirea societatii la care este angajat;

20. Să păstreze confidențialitatea deplină in legătură cu activitatea sa și cu datele și informațiile la care are acces in legătură cu obiectivul beneficiarului;

21. Să nu părăsească sub niciun motiv postul decât in condiții strict prevăzute pentru aceasta, prevăzute in planul de pază;

22. Să desfășoare activitatea pentru care a fost angajat cu maximă discreție și cu respect pentru beneficiar, angajații și colaboratorii acestuia;

23. Să răspundă de prejudiciile cauzate beneficiarului din culpa sa, iar pentru prejudiciile cauzate beneficiarului prestatorul va răspunde in calitate de comitent pentru prepusul său, in strictă conformitate cu legea și alte acte juridice intocmite pentru realizarea acestei răspunderi;

24.Să coopereze în permanență cu factorii desemnați de conducerea beneficiarului în scopul unei bune desfășurări a activității de pază și protecție.

VIII. **MODUL DE ACTIUNE IN DIFERITE SITUATII SI MODUL DE FOLOSIRE A MIJLOACELOR DIN DOTARE**

**8.1. MODUL DE ACTIUNE IN DIFERITE SITUATII**

**8.1.1. Atacuri cu mâna înarmată:**

In cazul unui atac armat cu acţiune directă, fără luare de ostateci:

-sesizează poliţia prin SNUAU 112, furnizând semnalmentele autorului/autorilor;

-anunţa conducătorul unităţii;

-solicită sprijin la dispeceratul de monitorizare a sistemului de alarmare;

-încearcă rezolvarea formală a cererilor autorilor, pana la sosirea forţelor de ordine;

-în limita posibilităţilor, aplică măsuri de protecţie si/sau evacuare a personalului aflat in zonele neafectate şi de limitare a pierderilor;

-după plecarea autorilor asigură prin încuiere uşa sau poarta de acces;

-aplică măsuri pentru conservarea urmelor din câmpul infracţional;

-la sosirea forţelor de ordine informează despre incident şi se conformează dispoziţiilor acestora;

In cazul unui atac armat cu luare de ostatici:

Acţiunea agentului se circumscrie priorităţii vieţii şi integrităţii persoanelor, fără să determine reacţii violente ale agresorilor.

-agentul de pază procedează similar pct. A, în condiţiile în care este posibil şi fără să-şi pună în pericol viaţa şi integritatea personală sau a ostatecilor;

-se conformează indicaţiilor autorilor;

**8.1.2. Atacuri cu acţiune indirectă:**

Descoperirea unui colet/geantă părăsite ce pot fi suspecte de a conţine materiale explozibile ori primirea unei ameninţări de plasare a unui dispozitiv cu explozibil, se procedează astfel:

-se identifica coletul suspect, delimitează zona fara să atingă/deplaseze bagajul şi îndepărtează persoanele din zonă;

-anunţă beneficiarul/proprietarul clădirii;

-solicită prin SNUAU 112 intervenţia echipelor poliţiei si a structurilor specializate autorizate (echipe pirotehnice, politie, pompieri, salvare etc.);

-deconectează/închide instalaţiile de energie electrica, de gaze si apa din clădire;

-indică pirotehniştilor locul in care se afla coletul suspect, iar in cazul ameninţării telefonice prezintă conţinutul mesajului şi acordă sprijin acestora.

În cazul anunţului telefonic cu plasarea unor dispozitive explozive se reţine şi notează mesajul primit cât mai exact posibil şi eventual alte detalii privind accentul, intonaţia, sunete ambientale etc.

**8.1.3. Patrunderea fără drept in obiectiv sau fortarea accesului in obiectiv**

Agentul de pază acţionează astfel:

- inspectează zona pentru a identifica cauza declanşării alarmei, iar în cazul depistării suspecţilor in flagrant, procedează la prinderea acestora;

- sesizează prin SNUAU 112 poliţia şi apoi telefonic conducătorul unităţii/dispeceratul societăţii specializate (unde e cazul);

-daca persoanele suspecte nu se conformează somaţiei sau devine violent, purcede la imobilizare, folosind mijloacele din dotare, conform prevederilor legale.

- reţine şi inventariază bunurile sau valorile sustrase;

-delimitează câmpul infracţional, conservă urmele si identifica eventualii martori.

- Întocmeşte procesul verbal de constatare (conform modelului) si preda făptuitorii politiei;

**8.1.4. Incendiu**

- identifică zona afectata şi încearcă stingerea sau limitarea propagării focului;

- anunţă prin SNUAU 112 pompierii;

-anunţă beneficiarul şi dispeceratul firmei de monitorizare/paza;

-deconectează instalaţiile de energie electrica si gaze din zona;

- evacuează persoanele din obiectiv si intervine pentru localizarea, limitarea, sau stingerea incendiului;

- restricţionează accesul persoanelor in obiectiv/zona afectată.

**8.1.5. Calamitati naturale**

In aceasta categorie intra fenomene precum cutremurele de pământ, inundaţiile, furtunile, căderile masive de grindina sau de zăpada care provoacă mari daune materiale.

In aceste situaţii agenţii de paza acţionează astfel:

-anunţă conducătorul unităţii şi acţionează potrivit instrucţiunilor primite;

- solicită sprijin dispeceratului de monitorizare;

-deconectează instalaţiile de energie electrica, de apa si gaze din obiectiv puse în pericol;

- evacuează vizitatorii, clienţii si personalul din obiectiv;

- participa la acţiuni de salvare sau acordare a primului ajutor persoanelor afectate;

-se adăpostesc intr-un loc care sa le asigure protecţie si sa le permită continuarea supravegherii obiectivului;

- înlătura urmările evenimentului si revenirea obiectivului la starea de normalitate.

**8.1.6. Manifestari turbulente in zona obiectivului**

Desfăşurarea unor asemenea manifestări care afectează activitatea unităţii şi pot duce la agresarea vizitatorilor, clienţilor sau a personalului obiectivului, agenţii de paza vor acţiona astfel:

-sesizează SNUAU 112, dacă se comit fapte antisociale care lezează patrimoniul unităţii, accesul sau persoanele din unitate;

-anunţă conducătorul unităţii şi solicită sprijin dispeceratului societăţii de monitorizare;

-supraveghează discret participanţii la manifestare şi controlează accesul în unitate;

- avertizează clienţii si salariaţii obiectivului sa nu intre in contradicţii care să instige manifestanţii;

**8.1.7. Defectiuni ale instalatiilor electrice, tehnice, sanitare si de protectie**

Acţionează pentru limitarea pierderilor cauzate de defecţiune şi anunţă conducătorul unităţii pentru a dispune alte măsuri.

Supraveghează instalaţiile până la sosirea specialiştilor si intervin in caz de necesitate (unde este cazul).

Pentru defecţiuni ale sistemului de alarmare împotriva efracţiei anunţă conducătorul unităţii şi procedează potrivit indicaţiilor primite.

**8.2. MODUL DE FOLOSIRE A MIJLOACELOR DE APARARE**

Folosirea mijloacelor de aparare (baston,tomfa,spray iritant lacrimogen) pe timpul interventiei

Mijloacele de apare se vor folosi numai pentru impiedicarea si neutralizarea infractorului, respectiv asupra persoanelor agresive care ataca agentul de securitate sau asupra altor persoane care tulbura linistea si atenteaza la siguranta obiectivului.

IX. IPOTEZE SI RISCURI

Autoritatea contractantă va prezenta, la solicitare, riscurile și recomandările privind securitatea obiectivului așa cum au fost identificate în evaluarea de risc la securitate fizică întocmită conform prevederilor Legii nr. 333/2003 privind paza obiectivelor, bunurilor, valorilor şi protecţia persoanelor, H.G. nr. 301/2012 pentru aprobarea normelor metodologice de aplicare a Legii 333/2003 si Instructiunilor nr. 9 / 2013 privind efectuarea analizelor de risc la securitatea fizica a unitatilor ce fac obiectul Legii nr. 333/2003 privind paza obiectivelor, bunurilor, valorilor si protectia persoanelor

SEF SERVICIU ADMINISTRATIV

MARIAN MIRCEA